Armfeltin koulu

Armfeltin koulu on peruskoulu Salon kaupungissa Halikossa. Koulu palvelee Halikon, Pajulan, Hajalan ja osaa Ollikkalan alueiden 1.–9 -luokkalaisia, joita koulussa on yhteensä noin 840. Armfeltin koulun tämän hetkisenä rehtorina toimii Jaana Talvitie.https://salo.fi/varhaiskasvatus-ja-koulutus/perusopetus/koulut/armfeltin-koulu/

Armfeltin koulussa on perusopetuksen lisäksi luonnontieteellis-matemaattinen painotusryhmä eli luma-luokka, joustavan perusopetuksen jopo-luokka sekä useita erityisen tuen opetusryhmiä.

Koulu on saanut alkunsa yksityisenä Halikon yhteiskouluna vuonna 1963, joka muuttui kunnalliseksi keskikouluksi vuonna 1968. Peruskoulu-uudistuksen myötä koulusta tuli Halikon yläaste 1970-luvulla. Halikko ja Kuusjoki muodostivat yhteisen yläkoulupiirin ja kuusjokelaiset kävivät yläkoulunsa Halikossa vuoteen 2022 asti. Vuoden 2009 kuntaliitoksen yhteydessä koulun nimi vaihtui Armfeltin kouluksi. Vuonna 2016 koulusta tuli yhtenäiskoulu, kun sen vieressä oleva Marian koulu yhdistettiin siihen. 

 Lähteet 

Luokka:Salon peruskoulut
Luokka:Halikko